

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 23.jūlijā Nr.320

 (protokols Nr.13, 16.p)

**Par sporta finansējuma piešķiršanu Priekuļu novadā deklarētajiem sportistiem**

Priekuļu novada dome izskata *Vārds Uzvārds* (turpmāk-Iesniedzējs) 2020.gada 30.jūnija iesniegumu (reģ. 30.06.2020. ar Nr. 3.1-5.2/2020-2702) par finansējuma piešķiršanu Priekuļu novadā deklarētajiem sportistiem.

Iesniedzējs norāda, ka sporta veids, ar kuru viņš nodarbojas un kura atbalstam lūdz finansējumu, ir miniralijs un autosprints. Sezonas laikā finansiālais atbalsts nepieciešams daļējai izdevumu segšanai, lai sagatavotos un piedalītos sacensībās. Izdevumus dalībai sacensībās sastāda dalības maksas 950 *euro* apmērā, transporta izdevumi 300 *euro* apmērā, apdrošināšanas izdevumi 50 *euro apmērā*, tehniskā nodrošinājuma izdevumi apmēram 550 *euro* apmērā.

Papildus iesniedzējs norādījis, ka iepriekšējos gados izcīnīta Rīgas Ziemas Kausā 2. vieta kopvērtējumā, Vidzemes Ziemas autosprinta Kausā 3.vieta kopvērtējumā, kā arī miniralijā 7.vieta kopvērtējumā.

Pamatojoties uz likuma „Par Pašvaldībām” 14.panta otrās daļas 6.punktu, 21.panta pirmās daļas 27.punktu, Priekuļu novada pašvaldības noteikumiem “Kārtība sportistu un sporta pasākumu atbalstam Priekuļu novadā” un Priekuļu novada domes Izglītības, kultūras un sporta komitejas 2020.gada 16.jūlija lēmumu (protokols Nr.7) un 2020.gada 20.jūlija Finanšu komitejas lēmumu (protokols Nr.8),  atklāti balsojot: PAR –11 (Elīna Stapulone, Aivars Tīdemanis, Aivars Kalnietis, Dace Kalniņa, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks), PRET –nav, ATTURAS –nav, Priekuļu novada dome **nolemj**:

1. Piešķirt *Vārds Uzvārds* finansējumu 300 *euro* apmērā no “Sporta pasākumi” sportistu atbalstam plānotajiem līdzekļiem dalībai minirallija un autosprinta sacensībās.
2. Kontrole par lēmuma izpildi finanšu jautājumos Finanšu un grāmatvedības nodaļai (vadītāja I.Rumba).
3. Lēmumu nosūtīt *Vārds Uzvārds*.

*Šo lēmumu saskaņā ar Administratīvā procesa likuma 70.panta pirmo daļu, 76.panta pirmo un otro daļu, 79.panta pirmo daļu, 188.panta otro daļu un 189.panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot*

*Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].*

Domes priekšsēdētāja (paraksts) Elīna Stapulone